Ilmoitus JUND AL-KHILAFAH IN TUNISIAlle (JAK-T), jonka nimi on lisätty tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 2, 3 ja 7 artiklassa tarkoitettuun luetteloon komission täytäntöönpanoasetuksella (EU) 2022/5

(2022/C 4 I/02)

1. Neuvoston päätöksessä (YUTP) 2016/1693 ( 1 ) unionia pyydetään jäädyttämään YK:n turvallisuusneuvoston päätöslauselmien 1267(1999) ja 1333(2000) mukaisesti laaditussa luettelossa, jota YK:n turvallisuusneuvoston päätöslauselman 1267(1999) mukaisesti perustettu YK:n komitea säännöllisesti päivittää, mainittujen ISIL- (Daesh-) ja al-Qaida-järjestöjen jäsenten sekä muiden niitä lähellä olevien henkilöiden, ryhmien, yritysten ja yhteisöjen varat ja muut taloudelliset resurssit. YK:n komitean laatimassa luettelossa mainitaan — ISIL (Daesh) ja al-Qaida; — ISILiä (Daeshia) ja al-Qaidaa lähellä olevia luonnollisia henkilöitä, oikeushenkilöitä, yhteisöjä, elimiä ja ryhmiä; sekä — oikeushenkilöitä, yhteisöjä ja elimiä, jotka ovat näiden edellä mainittua tahoa lähellä olevien henkilöiden, yhteisöjen, elinten tai ryhmien omistuksessa tai määräysvallassa tai jotka muutoin tukevat niitä. Muun muassa seuraavat teot tai seuraava toiminta osoittavat, että yksittäinen henkilö, ryhmä, yritys tai yhteisö on ”lähellä” ISILiä (Daeshia) ja al-Qaidaa: a) osallistuminen ISILin (Daeshin) ja al-Qaidan tai minkä tahansa niiden solun, liittolaisen tai niistä irtautuneen tai muodostuneen ryhmän tekojen tai toiminnan rahoittamiseen, suunnitteluun, edistämiseen, valmisteluun tai suorittamiseen yhdessä niiden kanssa, niiden nimissä, niiden puolesta tai niitä tukien; b) aseiden ja niihin liittyvän materiaalin toimittaminen, myynti tai siirtäminen jollekin niistä; c) värväystoiminta niiden puolesta; tai d) niiden tekojen tai toiminnan tukeminen muulla tavoin.

2. Yhdistyneiden kansakuntien turvallisuusneuvosto hyväksyi 29. joulukuuta 2021 JUND AL-KHILAFAH IN TUNISIAn (JAK-T) lisäämisen ISIL- (Daesh-) ja al-Qaida-pakotekomitean luetteloon. JUND AL-KHILAFAH IN TUNISIA (JAK-T) voi koska tahansa jättää YK:n oikeusasiamiehelle mahdollisin asiakirjoin perustellun pyynnön harkita uudelleen päätöstä sisällyttää se edellä mainittuun YK:n luetteloon. Pyyntö on lähetettävä seuraavaan osoitteeseen: United Nations – Office of the Ombudsperson Room DC2-2206 New York, NY 10017 United States of America P. +1 212 963 2671 F. +1 212 963 1300/3778 Sähköposti: ombudsperson@un.org Lisätietoja: https://www.un.org/securitycouncil/sanctions/1267/aq_sanctions_list/procedures-for-delisting

3. Komissio on 2 kohdassa mainitun YK:n päätöksen johdosta antanut täytäntöönpanoasetuksen (EU) 2022/5 ( 2 ) , jolla muutetaan tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 ( 3 ) liitettä I. Muutoksella, joka tehdään asetuksen (EY) N:o 881/2002 7 artiklan 1 kohdan a alakohdan ja 7 a artiklan 1 kohdan nojalla, lisätään JUND AL-KHILAFAH IN TUNISIAn (JAK-T) nimi kyseisen asetuksen liitteessä I olevaan luetteloon (”liite I”). Liitteessä I mainittuihin henkilöihin ja yhteisöihin sovelletaan seuraavia asetuksessa (EY) N:o 881/2002 tarkoitettuja toimenpiteitä: (1) kaikkien sellaisten varojen ja taloudellisten resurssien jäädyttäminen, jotka suoraan tai välillisesti kuuluvat liitteessä I luetelluille henkilöille tai yhteisöille, mukaan lukien näiden puolesta tai johdolla toimivat kolmannet osapuolet, taikka jotka suoraan tai välillisesti ovat niiden omistuksessa, hallinnassa tai määräysvallassa, ja (kaikkia koskeva) kielto asettaa suoraan tai välillisesti varoja tai taloudellisia resursseja luettelossa mainittujen henkilöiden ja yhteisöjen saataville tai hyödynnettäviksi (2 artikla); sekä (2) kielto antaa sotilaalliseen toimintaan liittyvää teknistä neuvontaa, apua tai koulutusta, mukaan luettuna erityisesti aseiden tai kaikenlaisen niihin liittyvän materiaalin valmistukseen, kunnossapitoon ja käyttöön liittyvää koulutusta ja apua suoraan tai välillisesti liitteessä I luetelluille henkilöille tai yhteisöille (3 artikla).

4. Asetuksen (EY) N:o 881/2002 7 a artiklassa säädetään tarkastelumenettelystä, jonka mukaan luettelossa olevalla henkilöllä tai yhteisöllä on mahdollisuus esittää näkemyksensä asiasta. Henkilöt ja yhteisöt, jotka on lisätty liitteeseen I täytäntöönpanoasetuksella (EU) 2022/5, voivat tiedustella komissiolta syitä tähän. Jos huomautuksia tehdään, komissio tarkastelee tehtyjen huomautusten perusteella uudelleen päätöstään sisällyttää kyseinen henkilö tai yhteisö asetuksen (EY) N:o 881/2002 liitteeseen I. Tiedustelu ja mahdolliset huomautukset on lähetettävä seuraavaan osoitteeseen: European Commission ”Restrictive measures” Rue de Spa 2 1049 Bruxelles/ Brussel BELGIQUE/BELGIË

5. Kyseisillä henkilöillä ja yhteisöillä on myös mahdollisuus riitauttaa täytäntöönpanoasetus (EU) 2022/5 unionin yleisessä tuomioistuimessa Euroopan unionin toiminnasta tehdyn sopimuksen 263 artiklan neljännessä ja kuudennessa kohdassa määrättyjen edellytysten mukaisesti.

6. Liitteessä I mainituilla henkilöillä ja yhteisöillä on mahdollisuus tehdä asetuksen (EY) N:o 881/2002 liitteessä II luetelluille asianomais(t)en jäsenvaltio(ide)n toimivaltaisille viranomaisille hakemus jäädytettyjen varojen ja taloudellisten resurssien käyttämisestä asetuksen 2 a artiklassa tarkoitettuihin perustarpeisiin tai tiettyihin maksuihin.

(1) EUVL L 255, 21.9.2016, s. 25.

(2) EUVL L 1, 5.1.2022, s. 9.

(3) EUVL L 139, 29.5.2002, s. 9.